
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Námestovo 7P/13/2026 5826200224 09. 03. 2026 JUDr. Miriam Srogončíková ECLI:SK:OSNO:2026:5826200224.2
ROZSUDOK V MENE SLOVENSKEJ REPUBLIKY Okresný súd Námestovo sudkyňou JUDr. Miriam Srogončíkovou v právnej veci navrhovateľky/manželky: A. B., nar. X.XX.XXXX, bytom C. XXX/X, D., proti manželovi: E. B., nar. XX.X.XXXX, bytom C. XXX/ X, D., o rozvod manželstva a o úpravu rodičovských práv a povinností k maloletým deťom: F. B., nar. XX.X.XXXX a G. B., nar. XX.X.XXXX, mal. deti bytom u matky, v konaní zastúpené kolíznym opatrovníkom: Úrad práce, sociálnych vecí a rodiny Námestovo, takto rozhodol: I/ Súd r o z v á d z a manželstvo E. B., nar. XX.XX.XXXX a A. B., H. I., nar. XX.XX.XXXX, ktoré bolo uzavreté dňa 27.08.2016 v D. a je zapísané v knihe manželstiev matričného úradu D. vo zväzku II/12, ročník 2016, strana 65, por. č. 18. Súd schvaľuje rodičovskú dohodu v tomto znení: II/ Maloletá F. B., nar. XX.XX.XXXX a maloletá G. B., nar. XX.XX.XXXX sa na čas po rozvode manželstva rodičov zverujú do osobnej starostlivosti matky, s právom oboch rodičov maloleté deti zastupovať a spravovať ich majetok. III/ Otec sa zaväzuje prispievať na výživu maloletej F. B. nar. XX.XX.XXXX sumou 220,- Eur mesačne a na výživu maloletej G. B., nar. XX.XX.XXXX sumou 200,- Eur mesačne, vždy do každého 15. dňa kalendárneho mesiaca bezprostredne predchádzajúceho kalendárnemu mesiacu, na ktorý sa výživné platí, k rukám matky, počnúc dňom právoplatnosti rozsudku o rozvode manželstva. IV/ Žiaden z účastníkov nemá právo na náhradu trov konania. odôvodnenie: Vzhľadom na to, že po vyhlásení rozsudku za prítomnosti všetkých účastníkov alebo ich zástupcov sa títo práva na odvolania vzdali, rozsudok neobsahuje odôvodnenie s poukazom na ust. § 221 písm. a/ Civilného sporového poriadku. Poučenie: Proti rozsudku v časti, v ktorej súd schválil dohodu o úprave výkonu rodičovských práv a povinností k maloletým deťom rodičia detí nie sú oprávnení podať odvolanie ( § 122 Zákona č. 161/2015 Z.z. Civilný mimosporový poriadok ). Proti rozsudku v časti o schválení dohody o úprave výkonu rodičovských práv a povinností k maloletým deťom nie je kolízny opatrovník oprávnený podať odvolanie, pretože sa vzdal práva podať odvolanie.
Proti rozsudku v časti výrokov o rozvode manželstva a o trovách konania nie je možné podať odvolanie, pretože účastníci konania sa vzdali práva podať odvolanie. Rozsudok nadobúda právoplatnosť dňom jeho doručenia účastníkom konania. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. Ak povinný dobrovoľne nesplní to, čo mu ukladá vykonateľné rozhodnutie, oprávnený môže podať návrh na výkon exekúcie podľa osobitného zákona; ak ide o rozhodnutie o výchove maloletých detí, návrh na súdny výkon rozhodnutia.

